als_Latn dik_Latn sag_Latn
Elis Bakaj ishte në qendër të diskutimeve në fund të kampionatit për shkak se u tërhoq të luante ndaj Tiranës, ndërkohë që edhe çështja e pagës ka qenë një temë diskutimi.
Në lidhje me këtë pjesë, është drejtori sportiv Eugent Zeka, ai i cili deklaron se Bakaj ka marrë vetëm 10 mijë euro te Vllaznia.
“Elis Bakaj është propozuar nga trajneri Armando Cungu te Vllaznia dhe përmes agjentit të lojtarit na janë kërkuar pesë mijë euro në muaj. Pra, në pesë muaj qëndrim, Bakaj do merrte 25 mijë euro”.
“Pas rezistimit dhe këmbënguljes sime, kur të gjithë u nevrikosën dhe menduam se dështuam në këtë operacion, unë vazhdoja dhe arrita të firmosim me lojtarin për vetëm 2500 euro në muaj dhe pa i dhënë janarin. Pra, vetëm katër muaj pagë, duke i kursyer klubit plot 15 mijë euro”, ka deklaruar Zeka në një intervistë të dhënë për “Panorama Sport”.
als_Latn als_Latn als_Latn als_Latn